Document ID: 31991R0306

ΚΑΝΟΝΙΣΜΟΣ ( ΕΟΚ ) αριθ . 306/91 ΤΟΥ ΣΥΜΒΟΥΛΙΟΥ της 4ης Φεβρουαρίου 1991 για την τροποποίηση του κανονισμού ( ΕΟΚ ) αριθ . 857/84 περί γενικών κανόνων για την εφαρμογή της εισφοράς που αναφέρεται στο άρθρο 5γ του κανονισμού ( ΕΟΚ ) αριθ . 804/68 στον τομέα του γάλακτος και των γαλακτοκομικών προϊόντων
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό ( ΕΟΚ ) αριθ . 804/68 του Συμβουλίου της 27ης Ιουνίου 1968 περί κοινής οργανώσεως της αγοράς στον τομέα του γάλακτος και των γαλακτοκομικών προϊόντων ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 3117/90 ( 2 ), και ιδίως το άρθρο 5γ παράγραφος 6,
την πρόταση της Επιτροπής,
Εκτιμώντας :
ότι ο κανονισμός ( ΕΟΚ ) αριθ . 857/84 ( 3 ), όπως τροποποιήθηκε τελευταία από τον κανονισμό ( ΕΟΚ ) αριθ . 1183/90 ( 4 ), προβλέπει τη δυνατότητα επαναχορηγήσεως έναντι πληρωμής των ποσοτήτων που αποδεσμεύονται από έναν παραγωγό υπέρ ενός άλλου παραγωγού σε ορισμένες περιοχές και ζώνες συλλογής - ότι οι όροι εφαρμογής αυτής της διατάξεως πρέπει να καθορισθούν εκ νέου -
ότι το άρθρο 12 στοιχείο β ) του κανονισμού ( ΕΟΚ ) αριθ . 857/84 ορίζει για τον καθορισμό της εισφοράς, εφόσον χρειάζεται, ορισμένα γαλακτοκομικά προϊόντα - ότι, για λόγους σαφήνειας, θα πρέπει να διευκρινισθεί ο μη περιοριστικός χαρακτήρας του εν λόγω ορισμού,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ : Άρθρο 1
Ο κανονισμός ( ΕΟΚ ) αριθ . 857/84 τροποποιείται ως εξής :
1 . Στο άρθρο 4 παράγραφος 1 στοιχείο δ ) η πρώτη περίπτωση αντικαθίσταται από το ακόλουθο κείμενο :
"- είναι μικρότερο από το ανώτατο ποσό που αναφέρεται στο άρθρο 2 παράγραφος 2 πρώτο εδάφιο του κανονισμού ( ΕΟΚ ) αριθ . 1336/86,".
2 . Στο άρθρο 12, το στοιχείο β ) αντικαθίσταται από το ακόλουθο κείμενο :
"β ) άλλα γαλακτοκομικά προϊόντα : ιδίως η κρέμα γάλακτος, το βούτυρο, και τα τυριά ." Άρθρο 2 Ο παρών κανονισμός αρχίζει να ισχύει την ημέρα της δημοσίευσης του στην Επίσημη Εφημερίδα των Ευρωπαϊκών Κοινοτήτων . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .
Βρυξέλλες, 4 Φεβρουαρίου 1991 .

Labels: 17
6